1. לפני בקשת הצד השלישי ליתן לו פטור מהגשת עדותו של חוקר מטעמו בתצהיר ולהתיר לו להגיש את חומר החקירה לעיון בעלי-הדין האחרים רק לאחר שיישמעו עדיהם.
2. לא מצאתי שמתקיים טעם שיצדיק מתן פטור לצד השלישי מהגשת עדות החוקר בתצהיר. תצהיר החוקר על מלוא חומר החקירה שנלווה אליו ושאת מועד הצגתו מבקש הצד השלישי לדחות יוגש במעטפה סגורה לעיון בית-המשפט בלבד מבלי שייסרק למערכת הממוחשבת , זאת עד יום 15.3.2012.
3. התובעת והנתבעת יגישו תגובה לבקשה לדחיית מועד הצגתו של תצהיר החוקר ונספחיו, זאת עד יום 15.3.2012.
4. מובא בזאת לידיעת הנתבעת כי טרם שולמה אגרת משפט החלה בגין ההודעה לצד שלישי. ככל שהאגרה לא תשולם עד 1.3.2012 תימחק ההודעה לצד שלישי ללא מתן התראה נוספת .
המזכירות תנהג בתצהיר חוקר מטעם הצד השלישי כאמור בסע' 2 להחלטה.